**Finaleregler i DGI Nordjyllands Riffeludvalg**

**Der afholdes individuelle finaler i følgende discipliner:**

15m Riffel cal. 22

15m Luftriffel

50m Riffel

200m Riffel

**Der skydes i de 4 klassegrupper:**

Børn (Alle børneklasser)

 Junior (Alle Juniorklasser)

 Stilling (Alle Stillingsklasser)

 Liggende (Alle Senior- og Åbenklasser)

**Antal skytter, som udtages afhænger af antal baner, som er til rådighed, Normalt 5-10**

**Der udtages skytter efter følgende:**

 1. Total point (Hovedskydning + Mesterskab).

 2. Total antal x-10’ere (Hovedskydning + Mesterskab).

 3. Point i mesterskab.

 4. Antal x-10’ere i mesterskab.

 5. Lodtrækning.

**Alle finalister starter med 0 point.**

**Alle finaleskud markeres med 1 decimal.**

**Selve skydningen foregår på følgende måde:**

1. Frit antal prøveskud, skydetid 5 minutter
2. 5 skud med samlet markering, skydetid 4 minutter.
3. 5 enkeltskud, skydetid 45 sek. pr. skud. Markering efter hvert skud.
4. I tilfælde af pointlighed blandt de 3 bedste efter de 10 skud, foretages der omskydning med 3 enkeltskud, skydetid 30 sekunder pr. skud, markering efter hvert skud.

Er der stadig lighed, fortsættes med enkeltskud indtil pointforskel forekommer.

**Begrundelsen for ikke at følge skyttebogens regler for udtagelse til finalerne er:**

- Skyttebogen foreskriver, at de 10 bedste + alle, som har samme points som nr. 10, går i finalen. Det kan normalt ikke lade sig gøre, da vi har et begrænset antal baner til rådighed.

- Den skytte med flest point og flest x-tiere er den bedste uanset hvor pointene er opnået i konkurrencen (hovedskydning eller mesterskab)